Neizkušena, a živahna najstnica Petra, se med učenjem o angleški grofovski družini Warnner vanje enostavno zaljubi in začne sanjariti, da jih bo nekoč srečala. Usoda ji nepričakovano izpolni željo in skupaj z najboljšo prijateljico Azro nekega poletja resnično obiščeta angleško podeželje Cornwalla, kjer spozna družino o kateri je sanjala, z njo pa tudi nadutega in hudičevo privlačnega mladega grofa, Jasona in kup drugih zanimivih likov. Med Petro in Jasonom se splete izredno zapleteno in vroče razmerje, ki Petro opomni, da je včasih potrebno paziti, kaj si želiš, da se ti to ne uresniči.